ສ​ຫລ ບໍ່​ເຂົ້າ​ຮ່ວມ​ການ​ເຈ​ລະ​ຈາ ຂະ​ນະ​ທີ່ ​​ບັນ​ດາຜູ້​ນຳ​ ປະ​ເທດເອ​ເຊຍ ​ຫາ​ທາງເຮັດ​ຂໍ້​ຕົກ​ລົງ ການ​ຄ້າ​ສະ​ບັບໃໝ່
ທ່ານ ທ​ຣຳ ບໍ່​ໄດ້​ໄປ​ຮ່ວມ ແລະ​ທ່ານ​ກໍ​ບໍ່​ໄດ້​ສົ່ງ​ ຮອງປະ​ທາ​ນາ​ທິ​ບໍ​ດີ ຫລື​ ລັດ​ຖະ​ມົນ​ຕີ​ກະ​ຊວງ​ການ​ຕ່າງ​ປະ​ເທດ ​ໄປ​ຮ່ວມກອງ​ປະ​ຊຸມສຸດຍອດ ຂອງບັນ​ດາ​ປະ​ເທດ​ໃນ​ເຂດເອ​ເຊຍ​ຕາ​ເວັນ​ອອກ​ ແລະເອ​ເຊຍ​ຕາ​ເວັນ​ອອກ​ສຽງ​ໃຕ້​​ເລີຍ.
ປະທານາທິບໍດີ ດໍໂນລ ທຣຳ ໄດ້ສົ່ງຄະນະຜູ້ແທນລະດັບຕ່ຳໄປຮ່ວມ ກອງປະຊຸມສຸດຍອດທີ່ສຳຄັນ ກັບບັນດາຜູ້ນຳປະເທດໃນເຂດເອເຊຍຕາເວັນອອກສຽງໃຕ້ໃນອາທິດນີ້ ຊຶ່ງໄດ້ເຮັດໃຫ້ມີຄວາມເປັນຫ່ວງກ່ຽວກັບຄວາມໝັ້ນໝາຍຂອງວໍຊິງຕັນຕໍ່ຂົງເຂດດັ່ງກ່າວໃນຖານະທີ່ເປັນຄູ່ພາຄີທາງຍຸດທະສາດ ນັກຂ່າວວີໂອເອປະຈຳທຳນຽບຂາວ, Patsy Widakuswara ມີລາຍລະອຽດກ່ຽວກັບເລື້ອງນີ້ ຊຶ່ງບົວສະຫວັນ ຈະນຳມາສະເໜີທ່ານໃນອັນດັບຕໍ່ໄປ ຢູ່ໃນເວທີສາກົນນັ້ນ ການໄປປາກົດໂຕຂອງຄົນແມ່ນມີຄວາມໝາຍຫລາຍ ຢູ່ໃນກອງປະຊຸມສຸດຍອດຂອງບັນດາປະເທດໃນເຂດເອເຊຍຕາເວັນອອກ ແລະ ເອເຊຍຕາເວັນອອກສຽງໃຕ້ທີ່ຈັດຂຶ້ນໃນອາທິດນີ້, ປະທານາທິບໍດີ ທຣຳ ບໍ່ໄດ້ໄປຮ່ວມ ແລະທ່ານກໍບໍ່ໄດ້ສົ່ງຮອງປະທານາທິບໍດີ ຫລືລັດຖະມົນຕີກະຊວງການຕ່າງປະເທດໄປຮ່ວມເລີຍ ໂດຍປະຕິບັດຕາມພິທີການທາງການທູດ, ບັນດາຜູ້ນຳປະເທດໃນເຂດເອເຊຍຕາເວັນອອກສຽງໃຕ້ ກໍບໍ່ໄດ້ປາກົດໂຕຢູ່ກອງປະຊຸມລະຫວ່າງສະຫະລັດກັບອາຊຽນເຊັ່ນກັນ ໂດຍໄດ້ສົ່ງລັດຖະມົນຕີກະຊວງການຕ່າງປະເທດຂອງປະເທດຕົນ ໄປພົບກັບທີ່ປຶກສາດ້ານຄວາມໝັ້ນຄົງແຫ່ງຊາດ, ທ່ານ ໂຣເບີດ ໂອໄບຣແອັນ (Robert O'Brien) ຊຶ່ງເປັນທູດພິເສດຂອງທ່ານທຣຳສຳລັບກອງປະຊຸມສຸດຍອດນີ້ ທ່ານ ໂອໄບຣແອັນກ່າວດັ່ງນີ້: ທ່ານ ໂອໄບຣແອັນ (O'Brien) ໄດ້ຍື່ນການເຊື້ອເຊີນຂອງທ່ານທຣຳ ໃຫ້ແກ່ ບັນດາຜູ້ນຳຂອງປະເທດເອເຊຍຕາເວັນອອກສຽງໃຕ້ເພື່ອໄປຮ່ວມກອງປະຊຸມສຸດຍອດ ໃນສະຫະລັດ ໃນປີໜ້າ ທ່ານໄບຣອັນ ຮາດດິງ, (Brian Harding) ຈາກສູນກາງສຶກສາດ້ານຍຸດທະສາດ ແລະສາກົນໃຫ້ຄຳເຫັນວ່າ: ຕາບໃດທີ່ຍັງບໍ່ເຖິງເວລານັ້ນ, ບັນດາພວກຕຳໜິກໍເວົ້າວ່າ ຄວາມຄິດເຫັນຂອງ ວໍຊິງຕັນແມ່ນໄດ້ຂາດຫາຍໄປຢູ່ໃນການເຈລະຈາລະດັບຂົງເຂດ ລວມທັງການຄ້າເສລີທີ່ຈີນເປັນຜູ້ຄວບຄຸມນັ້ນ ຂໍ້ຕົກລົງເສດຖະກິດໃໝ່ ທີ່ໄດ້ລິເລີ້ມຂຶ້ນໂດຍປັກກິ່ງກຳລັງດຳເນີນໄປຢູ່ໃນກອງປະຊຸມສຸດຍອດດັ່ງກ່າວ ທ່ານ ລີ ຢູເຈງ (Yucheng), ຮອງລັດຖະມົນຕີກະຊວງການຕ່າງປະເທດຈີນ ກ່າວເປັນພາສາຈີນກາງວ່າ: ຂໍ້ຕົກລົງຫລາຍຝ່າຍອີກອັນນຶ່ງກໍຄື ຂໍ້ຕົກລົງຮອບດ້ານ ແລະກ້າວໜ້າສຳລັບການເປັນພາຄີຂ້າມມະຫາສະໝຸດປາຊີຟິກ ກໍໄດ້ກ້າວໄປຂ້າງໜ້າໂດຍປາດ ສະຈາກການກ່ຽວພັນຂອງວໍຊິງຕັນເຊັ່ນກັນ ລັດຖະບານທ່ານ ທຣຳມັກເຮັດຂໍ້ຕົກລົງສອງຝ່າຍຫລາຍກວ່າ ຫລາຍຝ່າຍ ແຕ່ກໍຍັງບໍ່ເຫັນມີການເຊັນຂໍ້ຕົກລົງອັນໃດຢູ່ໃນພາກພື້ນນັ້ນ ທ່ານຮາດດິງ, ຈາກສູນກາງສຶກສາດ້ານຍຸດທະສາດ ແລະສາກົນໃຫ້ຄຳເຫັນອີກວ່າ: ໃນຂະນະດຽວກັນ ສົງຄາມການຄ້າລະຫວ່າງສະຫະລັດກັບຈີນສືບຕໍ່ເຮັດໃຫ້ບັນດາຜູ້ນຳຂອງປະເທດເອເຊຍຕາເວັນອອກສຽງໃຕ້ເປັນຫ່ວງ… … ໂດຍທີ່ມີບາງທ່ານກໍສະແດງຄວາມຄິດເຫັນອອກມາຢ່າງແຮງກວ່າຄົນອື່ນ ທ່ານ ມະຫາເທຍ ໂມຮໍາມັດ (Mahathir Mohamad), ນາຍົກລັດຖະມົນຕີຂອງມາເລເຊຍເວົ້າວ່າ: Robert O'Brien, U S National Security Adviser: Brian Harding, Center for Strategic and International Studies: Brian Harding, Center for Strategic & Internatl Studies: